Αεροπορικό δυστύχημα της Λοκομοτίβ Γιαροσλάβλ

Στις 7 Σεπτεμβρίου 2011, ένα αεροσκάφος Yakovlev Yak-42D συνετρίβη στις ακτές του ποταμού Βόλγα κοντά στο Γιαροσλάβλ. Στο αεροσκάφος βρίσκονταν οι παίκτες της ομάδας Λοκομοτίβ Γιαροσλάβλ στο χόκεϊ επί πάγου. Το αεροσκάφος είχε κατεύθυνση το Μινσκ, όπου η Λοκομοτίβ Γιαροσλάβλ έπρεπε να αντιμετωπίσει την τοπική Ντιναμό για την πρώτη αγωνιστική του Κοντινένταλ Χόκεϊ Λιγκ. Σύμφωνα με πληροφορίες, συνολικά στο αεροσκάφος βρίσκονταν 45 άτομα, και όλοι (εκτός τον μηχανικό πτήσης) σκοτώθηκαν. Εξ αυτών πέθανε και Σλοβάκος Πάβολ Ντέμιτρα, πρώην παίκτης του NHL και ένας από καλύτερους παίκτες του χόκεϊ. 

Ο Ρενέ Φάσελ, πρόεδρος της IIHF, δήλωσε ότι το δυστύχημα ήταν «η πιο μαύρη μέρα στην ιστορία του αθλήματος».

Δυστύχημα

Σύμφωνα με πληροφορίες, το αεροσκάφος της Yak-Service έπληξε ένα πύργο καταρτιού στο Αεροδρόμιο Τουνόσνα και μετά τυλίχθηκε στις φλόγες και συνετρίβη στον ποταμό Βόλγα. Ο Πρόεδρος της Ρωσίας, Ντμίτρι Μεντβέντεφ, ο οποίος επισκέφθηκε το Γιαροσλάβλ για το Παγκόσμιο Πολιτικό Φόρουμ της πόλης, έστειλε τα συλλυπητήριά του στις οικογένειες των νεκρών, και επισκέφθηκε τον τόπο της καταστροφής. Όταν έγιναν γνωστά τα νέα για το δυστύχημα, οι εκπρόσωποι της Ομοσπονδίας Χόκεϊ επί Πάγου Ρωσίας διέκοψαν και ακύρωσαν τον αγώνα Σαλαβάτ Γιουλάεφ Ουφά-Ατλάντ Περιφέρειας Μόσχας, ενώ ήταν σε εξέλιξη.

Έρευνα

Η Εθνική Αεροπορική Επιτροπή άρχισε αμέσως την έρευνα για την αιτία του δυστυχήματος. Αιτία, λανθασμένη χρήση φρένων κατά την απογείωση, σφάλμα του πιλότου. Οι ρωσικές αεροπορικές αρχές ανέστειλαν όλες τις πτήσεις των αεροσκαφών του ίδιου τύπου με αυτό που συνετρίβη στο Γιαροσλάβλ.

Επιβάτες

Σύμφωνα με το Υπουργείο Εκτάκτων Αναγκών της Ρωσίας, στο αεροσκάφος βρίσκονταν 8 μέλη του πληρώματος και 37 επιβάτες, συμπεριλαμβανομένων των επιζώντων: Αλεξάντερ Γκαλίμορφ και Αλεξάντερ Σίζοφ):

Παίκτες 

Notes
A. Νικητής του Lady Byng Trophy το 2000
B. Ολυμπιακός Πρωταθλητής στο Χόκεϊ επί Πάγου το 2006 και Παγκόσμιος Πρωταθλητής το 2006
C. Παγκόσμιος Πρωταθλητής το 2010
D. Παγκόσμιος Πρωταθλητής το 2005 και Πρωταθλητής του Κύπελλου Στάνλεϊ το 2006

Προσωπικό ομάδας 

Σημείωσεις
A. Πρωταθλητής του Κύπελλου Στάνλεϊ το 1989
B. Πρωταθλητής του Κύπελλου Στάνλεϊ το 1994 και Παγκόσμιος Πρωταθλητής του 1993

Ο προπονητής των τερματοφυλάκων Ζόρμα Βαλτόνεν δεν ήταν μεταξύ των επιβάτων.

Πλήρωμα 

Ο Γιούρι Ουρούσεφ τραυματίστηκε λίγο πριν τη πτήση και δεν έπρεπε να πετάξει στο Μινσκ, παρόλο αυτά θέλησε να υποστηρίξει την ομάδα ακόμα και αν δεν ήταν σε θέση να παίξει. Ο 20χρονος επιθετικός Μακσίμ Ζιουζιάκιν έμεινε στο Γιαροσλάβλ, καθώς και ο προπονητής τερματοφυλάκων, Ζόρμα Βαλτόνεν, ο οποίος έμεινε με την παιδική ομάδα.

Αντιδράσεις

Λόγω του ατυχήματος, ακυρώθηκαν όλοι οι αγώνες της 1ης αγωνιστικής του Κοντινένταλ Χόκεϊ Λιγκ. Τα συλληπητήρια τους εξέφρασαν ο Πρόεδρος της Ρωσίας, Ντμίτρι Μεντβέντεφ, ο Πρωθυπουργός της Ρωσίας, Βλαντίμιρ Πούτιν, ο Πρόεδρος της Λευκορωσίας, Αλεξάντερ Λουκασένκο, ο Πρόεδρος της Ουκρανίας, Βίκτορ Γιανουκόβιτς και εκπροσώποι άλλων χωρών, όπως Καναδά, Τσεχίας και Σλοβακίας, υπηκόοι των οποίων σκοτώθηκαν στο δυστύχημα καθώς και ποδοσφαιρικές ομάδες.

Ο Πρόεδρος της Ομοσπονδίας Χόκεϊ επί Πάγου της Ρωσίας, Βλαντισλάφ Τριτιάκ, δήλωσε ότι «από εδώ και τώρα απαγορεύονται οι πτήσεις της Εθνικής Ρωσίας με τα αεροσκάφη Γιάκοβλεφ-42. Οι νεκροί θα θαφτούν με όλες τις τιμές, ενώ οι οικογένειες τους θα έχουν οικονομική και ψυχολογική βοήθεια. Επίσης, η Ομοσπονδία θα βοηθήσει τον σύλλογο να δημιουργήσει νέα ομάδα».

Όπως έγινε γνωστό, η Ομοσπονδία Χόκεϊ επί Πάγου Ρωσίας ανακοίνωσε ότι «θα προσφέρει παίκτες στην Λοκομοτίβ Γιαροσλάβλ για να σταθεί στα πόδια της μετά το καταστροφικό αεροπορικό δυστύχημα της 7ης Σεπτεμβρίου». Ο Βιτσισλάφ Φετίσοφ, Επικεφαλής του Πρωταθλήματος, δήλωσε ότι «οι άλλες ομάδες προσφέρθηκαν να δώσουν παίκτες, ενώ πολλοί παίκτες προσφέρθηκαν και δηλώνουν έτοιμοι να βοηθήσουν την Λοκομοτίβ Γιαροσλάβλ να σταθεί στα πόδια της. Προπονητής της ομάδας διορίζεται ο Πιότρ Βαραμπιόφ (πρώην προπονητής της ομάδας, με την οποία κέρδισε το Πρωτάθλημα Ρωσίας το 1997). Η Λοκομοτίβ Γιαροσλάβλ θα μπορεί να έχει νέα ανταγωνιστική ομάδα σε 2-3 μέρες».

Το ίδιο είχε γίνει το 1979, όταν η Παχτακόρ Τασκένδης, όταν ο σύλλογος έχασε την ομάδα κατά τη διάρκεια πτήσης προς το Μινσκ (στο οποίο κατευθυνόταν και η Λοκομοτίβ Γιαροσλάβλ), ενώ η Κυβέρνηση της Σοβιετικής Ένωσης αποφάσισε να μην υποβαθμίσει την ομάδα, όποια και αν ήταν η βαθμολογική της θέση, για μια τριετία. Η Παχτακόρ Τασκένδης έστειλε ήδη τα συλληπητήρια της στην Λοκομοτίβ Γιαροσλάβλ. Η Μάντσεστερ Γιουνάιτεντ, η ομάδα της οποίας σκοτώθηκε σε αεροπορικό δυστύχημα στο Μόναχο, έστειλε τα συλληπητηρία της στην ομάδα

Στο Γιαροσλάβλ, χιλιάδες φίλαθλοι άναψαν κεριά κοντά στο στάδιο της ομάδας, κρατώντας πανό με λόγια «Σάνια, κρατήσου. Η χώρα είναι μαζί σου!» για να υποστηρίξουν τον μοναδικό παίκτη της ομάδας που επέζησε, Αλεξάντερ Γκαλίμοφ. Ανάλογο πένθος επικρατούσε στη Τσεχία και στη Λεττονία, καθώς οι εθνικές τους έχασαν τους πιο σημαντικούς τους παίκτες.

Η Ομοσπονδία Ράγκμπι της Ουκρανίας εξέφρασε τα συλληπητήρια της, και ανάφερε ότι όλοι οι αγώνες του Πρωταθλήματος Ράγκμπι Ουκρανίας στις 10 και 11 Σεπτεμβρίου θα αρχίσουν με μονόλεπτη σιγή. Ο Κυβερνήτης της Περιφέρειας του Όμσκ, Λεονίντι Κονσταντίνοβιτς Πολεζάεφ, υποσχέθηκε ότι θα βοηθήσει υλικώς την οικογένεια του νεκρού τερματοφύλακα Αλεξάντερ Εβγκένεβιτς Μπιούχιν, και να στήσει άγαλμα στον τάφο του παίκτη.

Κηδεία των παικτών της ομάδας

Στις 10 Σεπτεμβρίου, στο Γιαροσλάβλ διεξήχθη η κηδεία των παικτών της Λοκομοτίβ Γιαροσλάβλ, που σκοτώθηκαν κατά τη διάρκεια αεροπορικού δυστυχήματος. Τα σώματα κάποιων παικτών στάλθηκαν στις πόλεις, όπου γεννήθηκαν.

Νωρίτερα, έγινε γνωστό ότι η Λοκομοτίβ Γιαροσλάβλ αποφάσισε να μην λάβει μέρος στο Κοντινένταλ Χόκεϊ Λιγκ 2011/2012. Η χρονιά αυτή θα ξεκινήσει με τον αγώνα για το Κύπελλο Λοκομοτίβ. Ο Πρόεδρος της Λοκομοτίβ Γιαροσλάβλ, Γιούρι Γιάκοβλεφφ, δήλωσε ότι «τώρα το πιο κύριο θέμα είναι η βοήθεια και η φροντίδα των οικογένειων των νεκρών παικτών. Το δεύτερο θέμα είναι η δημιουργία νέας ομάδας».

Στο στάδιο Αρένα-2000, όπου έπαιζε η Λοκομοτίβ Γιαροσλάβλ, έφθασαν ο Πρωθυπουργός της Ρωσίας, Βλαντίμιρ Πούτιν, ο Επικεφαλής του Πρωταθλήματος, Βιτσισλάφ Φιτίσοφ, ο Πρόεδρος της Παγκόσμιας Ομοσπονδίας Χόκεϊ επί Πάγου, Ρενέ Φάσελ, καθώς και οι παίκτες της Ντιναμό Μινσκ [με την οποία έπρεπε να παίξει η Λοκομοτίβ] για να τιμήσουν τους παίκτες της Λοκομοτίβ Γιαροσλάβλ.

Στις 12 Σεπτεμβρίου έγινε γνωστό ότι ο Αλεξάντερ Γκαλίμοφ, ο οποίος νοσηλευόταν στο νοσοκομείο με 90% εγκαύματα, πέθανε. Ο αριθμός των νεκρών αυξήθηκε από 43 σε 44. Ο μόνος επίζοντας παραμένει ο Αλεξάντερ Σιζόφ, την κατάσταση του οποίου οι γιατροί θεωρούν κρίσιμη, αλλά σταθερή.

Παραπομπές

Εξωτερικοί σύνδεσμοι

 Investigation into the crash - Interstate Aviation Committee
 Topic of news from RIA Novosti
Aviation Safety Network accident database 
Η επίσημη ιστοσελίδα της Λοκομοτίβ Γιαροσλάβλ

Χόκεϊ επί πάγου στη Ρωσία
Αεροπορικά ατυχήματα και συμβάντα